**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за земјоделство, шумарство и водостопанство |
| Назив на предлогот на закон: | Предлог на Закон за фитофармација (производи за заштита на растенија) |
| Одговорно лице и контакт информации: | Александар Диљеaleksandar.dilje@mzsv.gov.mk  |
| Вид на Извештај | [x] Нацрт[ ] Предлог  |
| Обврската за подготовка на предлогот на закон произлегува од: | [x] Годишната програма за работа на Владата на Република Македонија[x] НПАА[x] Заклучок на Владата на Република Македонија[ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | * Регулативата 32009R1107 која се однесува на пуштање на пазарот на производите за заштита на растенијата,
* Регулативата 32009R1185 за статистика на пестициди,
* Регулативата 32005R0396 за максимално дозволени количини на резидуи на пестициди во храна и добиточна храна од растително и животинско потекло,
* Директивата 32009L0128 за одржлива употреба на пестицидите и
* Директивата 32009L0127 за употреба и сертификација на опремата за апликација на пестицидите.
 |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[x] Не |
| Датум на објавување на нацрт Извештајот на ЕНЕР: | 7. мај 2018 година |
| Датум на доставување на нацрт Извештајот до Министерството за информатичко општество и администрација: | 28. јуни 2018 година |
| Датум на добивање на мислењето од Министерството за информатичко општество и администрација: | 5. јули 2018 година |
| Рок за доставување на предлогот на закон до Генералниот секретаријат  | 10 јули 2018 година |

1. **ОПИС НА СОСТОЈБИТЕ ВО ОБЛАСТА И ДЕФИНИРАЊЕ НА ПРОБЛЕМОТ**
	1. **Опис на состојбите**

Со Закон за производи за заштита на растенијата („Службен весник на Република Македонија“ бр. 110/2007, 20/2009, 17/2011, 53/2011, 69/2013, 10/2015, 129/2015 и 39/2016) (во понатамошниот текст ПЗР) се регулира областа на употребата на производите за заштита на растенија (пестициди/фитофармацевтски производи). Законот беше апроксимиран со Директивата на ЕУ 414/1991 која со носењето на Регулативата 1107/2007 прекина да е на сила.

Со ПЗР се спроведуваше регистрирање на производите за заштита на растенија (пестициди/фитофармацевтски производи) со методот на взаемно признавање на производите за заштита на растенијата со земја членка на ЕУ. Во законот иако се разработуваше и беше регулирана постапка за признавање на производи за заштита на растенија како прва регистрација истата постапка никогаш не заживеа и од моментот на носењето на законот па се до сега нема поднесено барање за регистрација на производ по овоаа постапка.

Одредбите од законот кои се однесуваа на опремата за апликација воопшто не се имплементираа. Во текот на 2014 година за прв пат се воспостави програма за мониторинг на производи за заштита на растенија во примарно земјоделско производство како и на активна материја во производи за заштита на растенијата.

Од друга страна, неопходно е да се почитуваат и обврските преземени во однос на исполнувањето на барањата во областа на фитосанитарната политика во процесот на европската интеграција (обврска/заклучок кои произлегуваат од поткомитететот за земјоделство и рурален развој помеѓу Република Македонија и Европската Комисија од 2016 и од 2017 година).

* 1. **Причини за проблемите кои се предмет на разгледување**

Со постапката на регистрирање на производи за заштита на растенија со взаемно признавање на пестицидите од ПЗР се отежнува заради не соодветните стандарди на новата регулатива и на старата директива врз основа на која беа спроведувани и апроксимирани законските решенија на земјите членки на ЕУ, особено во делот на токсикологијата и екотоксикологијата и одржувањето и судбината на хемиските компоненти од производите во природата. Овие разлики се појавуваат пред се затоа што според старата директива регистрацијата се спроведуваше само врз основа на активните материи од пестицидите додека сега се обавува врз основа и на сите други ексципиенти (коформуланти, синергисти, адитиви, сејфнери итн).

Исто така не се третира и проблемите кои настануваат со одпадот од пакувањата и остатоците од пестицидите во пакувањата кои не се искористени.

Не се третираше и опремата за апликација на производите за заштита на растенијата.

Во директивата за одржлива употреба се дава насока на регулирање и зголемување на стандардите во делот на познавањето на пестицидите и можните штетни последици кои можат да настанат од нив со задолжителна обука на дисктрибутерите, советниците и професионалните корисници на производите за заштита на растенија. Исто така треба да се разграничат и професионални од непрофесионални корисници и условите кои треба да ги исполнуваат двете категории за употреба и промет со пестициди.

Во прометот со пестициди нма следливост на движењето и внатрешниот промет со производите за заштита на растенијата. Ова е од исклучително значење како и за следење на состојбата со опасни и многу опасни хемикалии исто така и за имање контрола врз состојбата со количини на пестициди за борба против карантински или економски значајни штетни организми.

**2. ЦЕЛИ НА ПРЕДЛОГ РЕГУЛАТИВАТА**

Со предлог законското решение се уредуваат правилата за одобрување на фитофармацевтските производи во трговска форма и за нивно пласирање на пазарот, производството, употребата и контролата на територија на Република Македонија, се утврдуваат правилата за одобрување на активни супстанции, антидоти и синергисти од кои фитофармацевстките производи се состојат или кои што се содржани во нив, правилата за адитиви и коформуланти, како и резидуи од фитофармацевстките производи.

Се утврдува рамка за постигнување на одржлива употреба на пестицидите со намалување на ризиците и влијанијата од нивната употреба врз здравјето на луѓето, животните и животната средина и задолжително следење на принципите на интегрирана заштита на растенијата.

Со законското решение се воспоставуваат законски решенија за подобрување на функционирањето на пазарите, како и подобрување на земјоделското производство.

Со предлог законското решени се воспоставуваат принципите на претпазливост, осигурувајќи дека активната супстанца или фитофармацевстки производи кој се пласира на пазарот нема негативен ефект врз здравјето на луѓето или животните или на животната средина, вклучувајќи ги и случаите кога постои научна несигурност во врска со ризиците поврзани со здравјето на луѓето или животните или животната средина што произлегуваат од употребата на овие производи.

**3. МОЖНИ РЕШЕНИЈА (ОПЦИИ)**

**3.1. Опис на решението „не прави ништо“**

Опцијата “не прави ништо” се користи како параметар за споредба на трошоците и користите од останатите опции (baseline).

Ова решение значи да не се донесе предложениот Законот за фитофармација. Ова не е прифатлива опција, бидејќи со нејзино одбирање нема да се постигне горенаведената цел.

Со опцијата не прави ништо се зголемува ризикот од употреба на фитофармацевтски производи на несоодветен начин со што се зголемува ризикот по здравјето на луѓето, животните и животната средина.

Со опцијата не прави ништо не би било регулирано задолжителната обука, а со тоа се зголемува и ризикот да се стори кривично дело затоа што фитофармацевтските производи се класифицирани како многу опасен хемикалии со кои е возможно труење и преку кожа или респираторни патишта. Исто така со опцијата не прави ништо не се регулира постапката на прибирање на пакувањата и остатокот од хемикалиите со кои е возможно зголемување на ризикот од загадување на животната средина.

**3.2. Опис на можните решенија (опции) за решавање на проблемот**

Предложените решенија предвидуваат:

* Регистрација на производи за заштита на растенијата (фитофармацевтски производи) врз основа на предходно регистрирани активни материи, синергисти, коформуланти, адитиви, антагонисти, аџуванти итн.
* Регистрација на производи за заштита на растенија (фитофармацевтски производи) со постапка на взаемно признавање со земјите членки на ЕУ кои имаат исти климатски и почвени услови, а тоа се земјите од јужната зона,
* Доколку се превзема регистрација од земја членка на ЕУ од друга зона мора да помине тест на биолошко тестирање,
* Сите професионални корисници кои користат производи за заштита на растенија за професионална употреба, дистрибутерите во целиот ланец на дистрибуција почнувачки од увоз па се до земјоделска аптека како и советниците за употреба на пестициди мора да имаат сертификат по спроведено тестирање,
* Опремата за апликација на производите за заштита на растенија мора да имаат сертификат за извршено тестирање на опремата,
* Пакувањата од производи за заштита на растенијата како и остатоците од содржината на пестицидите во пакувањата, пестицидите со поминат рок на употреба како и секоја друга неусогласеност на производот за заштита на растенијата се смета за многу опасен отпад. Од тука техниката на прибирање на отпадот и планот кој е задолжителен пропратен документ за ставање на пестициди во промет
* Воспоставување на интегрирана заштита на растенијата

**4. ПРОЦЕНКА НА ВЛИЈАНИЕ НА РЕГУЛАТИВАТА**

**4.1. Економски влијанија ИМА**

Употреба на пестициди кои гарантираат безбедно производство на растенија и растителни производи со голем заштитарски ефект со поефтини пестициди.

Поттикнување на производство на безбедни примарни земјоделски производи и овозможување на следливост на примарните производи и докажување на нивниот статус пред пребирливите западноевропсни ланци на дистрибуција на храна и храна за животни.

Со воспоставување на прогнозно метеоролошкиот систем се воспоставува систем за индицирано прскање со што бројот на прскањата с енамалува со што се намалува и цената на трошокот за производство на стоката.

Воспоставување на системот на задолжителна обука во земјите членку на ЕУ просечниот трошок е околу 7-13% од просечната палта во земјата и тоа е еднократно во текот на 5 години по кој период следи повторна се евалуација.

Кај дисктрибутерите и советниците задолжувањето на вадењето на лиценците за обука за ставање во промет на производи за заштита на растенија нема да предизвикаат значителни социјални влијанија затоа што во Р. Македонија има околу 500 регистрирани земјоделски аптеки.

Значително социјално влијание ќе биде овозможување на пласирање на пазар на примарни земјоделски производи, растенија и растителни производи на високо пребирливите западноевропски пазари на безбедни производи за храна и храна за животни со што ќе се овозможи зголемен прилив на средства во секое земјоделско стопанство поединечно.

Значителен социјален поттик одредбите на вака регулираното законско решение може да имаат во стимулација на здружувањето на земјоделските производители во задруги ули други форми на здружување.

**4.2. Фискални влијанија - ИМА**

* Усогласување на националното законодавство
* Воспоставување на систем на сертификација на опрема за апликација
* Воспоставување на електронски систем за промет со производи за заштита на растенијата,
* Воспоставување на систем за обука и сертификација на професионални корисници, дистрибутери и советници
* Воспоставување на систем за метеоролошко прогнозирање на условите со тоа и намалување на бројот на прскањата на земјоделците
* Систем на мониторинг на производи за заштита на растенијата со сите составни компоненти од производот како и нивните резидуи врз примарните земјоделски производи во производство и на растенијата и растителните производи во промет.
* Воспоставување на систем на евалуатори
* Носење на НАП – национален акционен план

Фискалните влијанија се како прилог на Извештајот за проценка на влијанието на регулативата за овој предлог закон. Табела 1 и Табела 2

**4.3. Социјални влијанија - ИМА**

Воспоставување на системот на задолжителна обука може да има предизвика социјални влијанија но истите не се од значителна природа затоа што во земјите членку на ЕУ просечниот трошок е околу 7-13% од просечната палта во земјата и тоа е еднократно во текот на 5 години по кој период следи повторна се евалуација.

Кај дисктрибутерите и советниците задолжувањето на вадењето на лиценците за обука за ставање во промет на производи за заштита на ратсенија нема да предизвикаат значителни социјални влијанија затоа што во Р. Македонија има околу 500 регистрирани земјоделски аптеки.

Значително социјално влијание ќе биде овозможување на пласирање на пазар на примарни земјоделски производи, растенија и растителни производи на високо пребирливите западноевропски пазари на безбедни производи за храна и храна за животни со што ќе се овозможи зголемен прилив на средства во секое земјоделско стопанство поединечно.

Значителен социјален поттик одредбите на вака регулираното законско решение може да имаат во стимулација на здружувањето на земјоделските производители во задруги ули други форми на здружување.

**4.4. Влијанија врз животната средина**

Со воспоставување на системот на прибирање на отпадот и остатоците од пестициди во пакувањето кои не се искористени, со поминат рок или било која друга неусогласеност се намалува загадувањето на животната средина со многу опасни хемикалии.

Со метеоролошко прогнозниот систем се намалуваат бројот на прскањата со што се намалува ослободувањето на особено опасните хемикалии во природата.

**4.5. Административни влијанија и трошоци**

а) трошоци за спроведување – ИМА

Табела 1 и 2 како прилог

б) трошоци за почитување на регулативата – ИМА

Табела 1 и 2 како прилог

**5. КОНСУЛТАЦИИ**

**5.1. Засегнати страни и начин на вклучување**

Засегнатите страни ќе бидат вклучени со:

* Учество во работни групи формирани од страна на министерството или Владата
* Состаноци со засегнатите страни

**5.2. Преглед на добиените и вградените мислења**

По првото објавување на првичниот предлог Текст на Законот за фитофармација во 2013 година, работната група спроведе 12 јавни расправи исто така се посетија националните релевантни власти во три земји членки на ЕУ од јужната зона и тоа Малта како земја која е слична со големината на Р. Македонија, Бугарија и Хрватска како земји со сличен менталитет односно слично законско решение кое е на сила. Во периодот од 2013 до сега во Р. Македонија имаше и ИПА проект со кој експертите кои работеа на проектот го ревидираа и даваа соодветни законски решенија согласно климатско геогравската положба како и заложбата на Р. Македонија за членство во ЕУ.

Во текот на постапката на Енер пристигнаа 4 коментари и тоа од

1. Станислава Лазаревска
2. Наташа Симоновска
3. Бранко Балтовски и
4. Маја Лазеска Тороз

Прифатени забелешки беа:

* Ословувањето на областа фитофармација наместо производи за заштита на растенијата;
* За вработените во земјоделските аптеки битни се компентенциите кои ги има лицето кое работиво објектот додека скоро и да не игра улога неговата квалификација. Оттука потребно е лицата вработени во земјоделските аптеки да не се само агрономи туку и хемичари, технолози, биолози, биохемичари, шумарски инзенери итн.
* други помошни средства за заштита на растенијата (феромони, обоени лепливи ленти, мирисни ловилки, светлосни ловилки, апарати за ултразвук и др.) и биолошки корисни организми (предатори, паразити, антагонисти и др.)

**5.3. Мислењата кои не биле земени предвид и зошто**

* роковите кои се предвидени во текстот на законот се рокови кои се утврдени во регулативата за регистрација и евалуација на производи за заштита на растенија (фитофармацевтски производи) како и рокови за превземање на регистрациите од земја членка на ЕУ и истите се фиксни и нема да се променат.
* Рокот е даден во член 19 точка 1 и 2 за утврдување на веродостојноста на документите кои не се издадени од органи на државна управа или надлежни органи на земји членки на ЕУ. По утврдување на комплетноста лицето овластено за спроведување на оваа управна постапка актот за регистрација го носи во најкраток можен рок.
* Рокот за продолжување на важноста на дозволата согласно регулативата е 6 месеци пред истекот носителот да поднесе барање за продолжување до надлежниот орган. И оваој рок како земја кандидат мора да го почитуваме.
* Да се прифаќаат изјави од производители за продолжување на регистрација наместо од националните надлежни власти на земјите членки не е прифатливо затоа што во процесот на регистрација надлежниот орган дава права на регистрација на определен производ само одлука на надлежен орган може да ја продолжи истата, уште повеќе не е можно да се прифати допис од производител затоа што истиот е капитално заинтересиран за остварување на економска добит од ставањето на стоката во промет. Исто така констатацијата дека надлежните органи на ЕУ не се ревносни и не идаваат акт до последниот ден на регисрација се паушални затоа што искуството на Фитосанитарната управа е дека земјите од јужната зона издаваат вакви дозволи. Па според тоа ако еден надлежен орган му е потребно повеќе време да го издаде актот, економскиот оператор може да побара акт од друга земја членка на зоната затоа што регистрациите се зонски а не национални.
* Рок на залихи да се продолжи после прекинување на важноста на дозволата не е прифатлив и овој рок е фискен рок од регулативата и Република Македонија како земја кандидат мора да го почитува.
* Фитосанитарната управа да не е единствен координатор на членовите во Фитосанитарниот систем - Надлежноста на органите на државната управа се регулира со Законот за организација на органи на државна управа. Со материјален закон може да се регулира координативна улога во рамките на повеќе надлежни органи од иста област или за ист или слична активност меѓусебно поврзана.
* Продолжување на рокот на употреба на фитофармацевтските производи и после рокот назначен од страна на производителот - Фитофармацевтските производи не се составени само од активни материи па само тие да се испитуват потребно е сите составни компоненти да одговараат и да нема никакви дополнителни метаболити и ставачот во промет потребно е да докаже дека истите не предизвикуваат никаква наруѓување на здравјето на луѓето, животните и животната средина. Доколку тоа било можно и производителот во досието тоа ќе го докажел. Затоа оваа активност е невозможно да се спроведе.
* Да се изостави поимот оценети кај производи за заштита на растенија и кај активни материи и останати ингредиенти е неприфатливо затоа што сите се особено активни хемикалии и возможно е содавање на метаболити кои можат да бидат канцерогени, мутагени и тератогени.
* Обуката и полагањето на дистрибутерите и советниците во никој случај неможе д абидат на товар на буџетот затоа што економските оператори оставрувата приход а ова е лиценца за работа на лицето кое е носител на дејноста.

**6. ЗАКЛУЧОЦИ И ПРЕПОРАЧАНО РЕШЕНИЕ**

**6.1. Споредбен преглед на позитивните и негативните влијанија на можните решенија (опции)**

 Табела 2 од прилог

**6.2. Ризици во спроведувањето и примената на секое од можните решенија (опции)**

 НЕМА

**6.3. Препорачано решение со образложение**

Да се донесе Законот за производи за заштита на растенијата (фитофармација) затоа што обезбедува систматично решение на регистрирањето и употребувањето на производите за заштита на растенијата. Се воспоставува целосен систем на следење на производите од самиот влез па до уништување на пакување и остаток од производ. Се врши заштита на професионалните корисници при заштитата при апликација. Се воспоставува систем на едуцирање и известување на сите засегнати старани во процесот.

7. **СПРОВЕДУВАЊЕ НА ПРЕПОРАЧАНОТО РЕШЕНИЕ**

**7.1. Потреба од менување на закони и подзаконска регулатива во областа или други сродни области**

НЕМА

**7.2. Потребни подзаконски акти и рок за нивно донесување**

* Одлука за висина на трошоците за работа на стручната комисија – 2018 година;
* Правилник за процесурални правила за работа на стручната комисија – 2018 година;
* Правилник за методите за земање на примероци за вршење на анализа, вклучувајќи ги и методите за потврда на референтните методи кои се користат во случај на оспорување (суперанализа), критериумите за нивно изведување, параметрите за анализа, несигурноста на методот и постапките за потврдување на методите и правилата за толкување на резултатите – 2019 година;
* Правилник за форма и содржина на Листата на одобрени активни супстанции, како и посебните барања кои активната супстанција треба да ги исполни за да биде одобрена – 2019година;
* Правилник за форма и содржина на Листата на антидоти и синергисти– 2019 година;
* Правилник за форма и содржина на Листата на неприфатливи коформуланти – 2019година;
* Правилник за униформни принципи за оценка и одобрување и барањата за податоците за производот за заштита на растенијата – 2018 година;
* Правилник за обврските на носителот на решението за одобрување за пласирање на пазар на производите за заштита на растенијата – 2019 година;
* Правилник за поблиските услови за форма и содржина на барањето за одобрување или измена на одобрување како и пропратната докумантација – 2018 година;
* Правилник за форма и содржина и начина на водење на Листата на одобрени производи за заштита на растенијата– 2018 година;
* Правилник за процедури и постапки во областите на евалуација– 2018 година;
* Правилник за формата и содржината на барањето како и на пропратните документи за признавање на одобрение од земја членка на ЕУ– 2018 година;
* Листа за минорна употреба– 2018 година;
* Правилник за условите и постапката за издавање на решение за одобрување за исклучителни случаи– 2018 година;
* Правилник за формата и содржината на барањето, условите и постапката за издавање на дозвола за истраживање и развој– 2018 година;
* Правилник за условите за содржината на етикетите, означите и посебните ризици и мерки на претпазливост за да се заштити здравјето на луѓето, животните и животната средина како и критериуми за нивна распределба– 2018 година;
* Правилник за производство, пакување и складирање на производите за заштита на растенијата– 2018 година;
* Правилник за форма и содржина и начин на водење на регистарот на Економски оператори за производи за заштита на растенија– 2018 година;
* Правилник за форма и содржина на барањето за Регистарот на економски оператори за производи за заштита на растенијата– 2018 година;
* Правилник за просториите, опремата и квалификациите кои мора да ги исполнувата правните лица за пласирање на пазар на големо и мало на производи за заштита на растенијата– 2018 година;
* Правиник за начинот на водење на регистарот за пласирање на пазар на големо и мало на производи за заштита на растенија– 2018 година;
* Правилник за формата и содржината на барањето за упис во регистарот за пласирање на пазар на големо и мало на производи за заштита на растенија– 2018 година;
* Правилник за начинот на спроведување на промет, формата и содржината на легитимацијата на професионалните корисници– 2018 година;
* Правилник за просторот, опремата и обучениот персонал за апликација на Т+ производи за заштита на растенија– 2018 година;
* Правилник за пласирање на пазар, условите за чување и употреба како и условите за транспорт и користење на производите за заштита на растенијата кои содржат многу отровни активни супстанции– 2018 година;
* Правилник за професионални производи за заштита за професионална употреба, пиктограмите и ознаките за петпазливост– 2018 година;
* Правилник за темите за обука и условите кои треба да ги исполнуваат професионални корисници, дистрибутери и советници– 2018 година;
* Правилник за содржина и формата на барањето, начинот на неговото поднесување и придружната документација приложена кон барањето за обука и полагање на испит за професионални корисници, дистрибутери и советници на производи за заштита на растенијата – 2018 година;
* Правилник за изгледот, формата и содржината на потврдата и легитимацијата како и содржината и начинот на водење на Листата на професионални корисници, дистрибутери и советници од областа на производи за заштита на растенија– 2018 година;
* Одлука за висината на надоместокот за едукаторите и стручната комисија за подготовка на база на прашањата и спроведувањето на испитот– 2018 година;
* Правилник за начинот на организирање, спроведување и полагање на испит за професионални корсиници, дистрибутери и советници– 2018 година;
* Одлука за висината на трошоците за посетување на обука и полагање на испит за професионални корсиници, дистрибутери и советници– 2018 година;
* Правилник за редовниот преглед, техничките стандарди кои треба да ги исполнува опремата за апликација, технички барања за преглед на опремата, зачестеноста на редовните прегледи, роковите до кои опремата мора целосно да биде прегледана најмалку еднаш, отстапувањата од редовниот преглед, како и форма и содржина на знакот за извршен преглед, издавање на нов знак во случај на губење и или оштетување на истиот– 2019 година;
* Одлука за висината на трошоците за редовен преглед за опрема за апликација на производи за заштита на растенијата– 2019 година;
* Правилник за дополнителните услови кои треба да ги исполнуваат контролните тела, условите во однос на потребната опрема, вработени лица, местото на прегледот, обученоста на вработените, начинот на спроведување на обуката на вработените, програмата за обука, стручната контрола на редовните прегледи на опремата за апликација на производи за заштита на растенијата, условите за добивање на знакот за извршен преглед, начинот на водење на евиденција и бришење од евиденцијата, како и другите услови за спроведуње на редовните прегледи– 2019 година;
* Правилник за формата и содржината на барањето како и пропратната документација која треба да ја содржи барањето за редовен преглед на опремата за апликација на производите за заштита на растенијата– 2019 година;
* Правилник за формата и содржината и начинот на водење на регистарот на овластени контролни тела– 2019 година;
* Национален акционен план– 2019 година;
* Одлика за делокругот (опсегот) на комисијата за подготовка, следење и ревидирање на НАП-от, критериумите за именување на членови на комисијата, бројот на членовите на комисијата и нивниот мандат, начинот на работа и одлучување, право на надомест за работа во комисијата и висината на надоместот– 2019 година;
* Правилник за критериумите за класификација на производите за заштита на растенијата– 2018 година;
* Правилник за формата, содржината и начинот на водење на евиденцијата како и начинот на доставување на податоците количествата на произведите кои ги произведуваат, увезуваат, извезуваат, складираат или продаваат, како и залихите и производите со изминат рок на употреба– 2019 година;
* Правилник за Формата, содржината и начинот на водење на податоците за водење на евиденција на професионалните корисници за употреба на производите за заштита на растенијата– 2019 година;
* Правилник за дозволено воздушно третирање како и условите за примена на воздушната апликација– 2019 година;
* Правилник за детални мерки за заштита на водната средина и водата за пиење– 2019 година;
* Правилник за минималните услови и минималните елементи на планот за отстранување на отпадот од производите за заштита на растенијата– 2019 година;
* Уредба за обврските на дистрибутерите, собирањето на отпадот, начинот на собирање, места на собирање и обврските на професионалните корисници– 2018 година;
* Правилник за активностите поврзани со отстранување на празните пакувања, остатоците од производите, пакувањата со поминат рок на употреба или производи за заштита на растенијата со некоја друга законска неусогласеност, како и производи за заштита на растенијата на кои им престанало одобрувањето – 2019 година;
* Правилник за максимално ниво на резидуи од активни супстанции од производи за заштита на растенијата– 2018 година;
* Правилник за посебни критериуми за изготвување на мониторинг програма како и начин на вршење на мониторингот за производството, складирањето, дистрибуцијата, употребата и сообразноста на производите за заштита на растенијата, како и нивните резидуи во производите од примарно земјоделско производство – 2018 година;
* Правилник за форма и начин на издавање на влезниот документ за производи за заштита на растенија, како и пропратните документи за негово издавање – 2018 година;
* Одлука за граничните премини за влез на производи за заштита на растенија – 2018 година;
* Правилник за професионална квалификуваност, опремата, објектите и другите барања, кои треба да ги исполнува лицето за давање јавни услуги од областа на производите за заштита на растенијата – 2019 година;
* Одлука за висината на цените на услугите, делот кој го плаќа корисникот и критериумите врз основа на кои ќе се определува висината на цените на услугите – 2019 година;

**7.3. Органи на државната управа, државни органи и други органи надлежни за спроведување**

* Министертсво за земјоделство, шумарство и водостопанство,
* Министерство за здравство
* Министерство за животна средина и просторно планирање
* Државен инспекторат за земјоделство
* Државна фитосанитарна лабораторија

**7.4. Активности за обезбедување на ефикасно спроведување на предлогот на закон**

* Обуки за професионалните корисници, дистрибутери и советници на производи за заштита на растенијата;
* Информативна кампања за новините на Законот за фитофармација (производите за заштита на растенијата) и
* Известување преку веб сајтот на Министерството.

**8. СЛЕДЕЊЕ И ЕВАЛУАЦИЈА**

**8.1. Начин на следење на спроведувањето**

* Министерство за земјоделство, шумарство и водостопанство е надлежен орган за спроведување на ова законско решение преку Фитосанитарната управа како орган во состав на министерството без својство на правно лице ќе доставува во Владата на Република Македонија еднаш годишно извештај за спроведување на мониторингот за фитофармацевтските производи како и ќе објавува во Службен весник на Република Македонија - Листа на одобрени активни супстанции, коформуланти, антидоти, синергисти, адитиви и авторизирани фитофармацевтски производи.
* Министерство за земјоделство, шумартсво и водостопанство еднаш годишно до Влада на Република Македонија ќе доставува Извештај за спроведување на Националниот акционен план за одржлива употреба на фитофармацевстки производи.
* Државниот инспекторат за земјоделство кој е надлежен орган за спроведување на инспекцискиот надзор над одребите од овој закон преку државните фитосанитарни инспектори ќе доставуваат еднаш годишно извештај за спроведување на надзорот во област ана фитофармацијата.

**8.2. Евалуација на ефектите од предлогот на закон и рокови**

Eвалуација на ефектите од предложените решенија ќе биде следена низ следните индикатори и следната временска рамка:

* Зголемување на производството на безбедни примарни земјоделски производи континуирано во текот на следењето на имплементацијата на законот,
* Зголемување на свеста за употребата на производите за заштита на растенијата како многу отровни хемикалии континуирано во текот на имплементацијата на законот,
* Сертификација на опремата за апликација за намалување на инцидентите со хемиски контаминенти од примарни земјоделски производи 4 години од стапувањето во сила на законот;
* Спроведување на обука за дистрибутери, советници и професионални корисници за употреба на производи за заштита на ратсенијата – една година од стапувањето во сила на законот за советници и дистрибутери и 3 години од стапувањето во сила на законот за професионални корисници.
* Воспоставување на елктронски систем за следење на производите за заштита на растенијата од увоз па се до краен земјоделски корисник 3 години од стапувањето во сила на законот.

**Изјава од Државен секретар**

Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот

 Државен секретар

 Nefrus Celiku Датум:\_\_\_.\_\_\_.2018 година